laion/Wikipedia-Exotic huggingface dataset:
ইয়ানার দ্যাগ

ইয়ানার দ্যাগ (আজারবাইজানি: Yanar Dağ, অর্থ "জ্বলন্ত পর্বত") হলো প্রাকৃতিক গ্যাসের আগুন যা বাকু'র (আজারবাইজানের রাজধানী, যা আগুনেরত দেশ হিসেবে পরিচিত) পাশে অবস্থিত কাসপিয়ান সাগর এর আবসহেরন উপদ্বীপের পর্বত সংলগ্ন অঞ্চলে প্রজ্বলিত হয়ে আসছে। এর আগুন মাটি থেকে ৩ মিটার (৯.৮ ফুট) উপর পর্যন্ত প্রজ্বলিত হয়। প্রশাসনিকভাবে ইয়ানার দ্যাগ আজারবাইজানের আবসহেরন জেলার অন্তর্গত।     মাটির আগ্নেয়গিরির বিপরীতে, ইয়ানার দ্যাগ মোটামুটি নিয়মিত জ্বলে যেহেতু এর উপপৃষ্ঠ থেকে গ্যাসের নিয়মিত উদ্গীরণ ঘটে। দাবি করা হয়, ১৯৫০ সালে এক মেষপালকের অসাবধানতাবশতার কারণে এখানে আগুন লেগে যায় এবং তা এখন পর্যন্ত জ্বলছে। সেখানে কোনো মাটি অথবা তরল পদার্থ ক্ষরিত না হওয়ার কারণে এটি পাশে অবস্থিত লোকবাতান অথবা গোবুস্তানের আগ্নেয়গিরি থেকে পৃথক হয়ে আছে।    ইয়ানার দ্যাগের আগুন কখনো নেভানো যায়নি। এই অগ্নিস্থানের আশেপাশের বায়ুতে গ্যাসের গন্ধ পাওয়া যায়। অগ্নিশিখা বালুর পাথরের ছিদ্র থেকে বেরিয়ে আসে এবং এর শিখা ১০ মিটার (৩৩ ফুট) উপর পর্যন্ত উঠে যায় (অন্য তথ্যসূত্রগুলোতে যদিও ভিন্ন ভিন্ন পরিমাপ উল্লেখ করা হয়েছে), ভূমিতে এর শিখা পাহাড়ের নিচে ১০ মিটার (৩৩ ফুট) পর্যন্ত চওড়া। আজারবাইজানের ভৌগোলিক জরিপে ইয়ানার দ্যাগকে এভাবে বর্ণনা করা হয়েছেঃ " প্রগাঢ় অগ্নিশিখা, যার উচ্চতা ১ মিটার (৩ ফুট ৩ ইঞ্চি), ভূমির পাশে ২-৪ মিটার উচ্চতায় (৬.৬ থেকে ১৩.১ ফুট) এবং ১৫ মিটার (৪৯ ফুট) পর্যন্ত এটি উন্নীত হতে পারে পাশাপাশি এর রয়েছে ২০০ মিটার (৬৬০ ফুট) দীর্ঘ টেকটনিক ঢাল।" ভূ-অভ্যন্তরস্থ মাটির নিয়মিত গ্যাস নির্গমনের কারণে ভূপৃষ্ঠে এরকম অগ্নিশিখা দেখা যায়। এছাড়াও ইয়ানার দ্যাগের পাশে অবস্থিত নদীর পৃষ্ঠেও একটি ম্যাচ কাঠি দিয়ে আগুন ধরানো যাবে। এই নদীগুলো, যেগুলোকে দেখতে শান্ত মনে হয়, তাদের ইয়ানার বুলাক বা জ্বলন্ত ঝর্ণা বলা হয়। ভিলাস্কে নদীর নিকটে রকম আরো অনেক ঝর্ণা রয়েছে যেখানে মানুষজন রোগ নিরাময়ের জন্য গোসল করে। আলেক্সান্ডার দ্যুমো, এই অঞ্চলগুলো ভ্রমণ করার সময় তিনি বর্ণনা করেছেন এগুলোর সাথে যোরোস্ট্রেইন অগ্নি-মন্দিরের আশে পাশের অঞ্চলে দেখা প্রাকৃতিক আগুনের সাথে মিল রয়েছে। বর্তমানে অল্প সংখ্যক আগুনই রয়েছে বিশ্বে যার বেশিরভাগই আছে আজারবাইজানে। আবসহেরন উপদ্বীপের নিচে প্রাকৃতিক গ্যাসের অত্যধিক ঘনত্বের কারণে প্রাচীঙ্কাল থেকেই সেখানে আগুনের শিখা প্রজ্বলিত হয়ে আসছে এবং তা ঐতিহাসিক লেখক মার্কো পোলো দ্বারাও চিহ্নিত হয়েছে।  বেশিরভাগ মাটির আগ্নেয়গিরি বাকু-সামক্ষা রোডে, শহর থেকে ৪০ (২৫ মেইল) কিলোমিটার দূরে অবস্থিত। .
গলনাঙ্ক

গলনাঙ্ক (ইংরেজি: Melting point) বলতে কোন নির্দিষ্ট তাপমাত্রায় সম্পূর্ণ কঠিন পদার্থ গলে তরল পদার্থে রূপান্তরিত হবার প্রক্রিয়াকে বোঝায়। কোন বিশুদ্ধ পদার্থের গলনাঙ্ক আদর্শ তাপমাত্রা এবং চাপে একটি নির্দিষ্ট তাপমাত্রা হয়ে থাকে। পদার্থকে তাপ প্রয়োগ করলে এর তাপমাত্রা বাড়তে থাকে। কিন্তু গলনাঙ্কে পৌঁছানোর পর তাপ প্রয়োগ সত্ত্বেও তাপমাত্রা বৃদ্ধি পাবে না। সম্পূর্ণ পদার্থ গলে তরল হয়ে যাওয়ার পর আবার তাপমাত্রা বৃদ্ধি পেতে থাকবে। অর্থাৎ গলন প্রক্রিয়ার সময় তাপমাত্রার কোন বৃদ্ধি ঘটে না। আর হিমাঙ্ক (হিমাঙ্ক) বলতে কোন নির্দিষ্ট তাপমাত্রায় সম্পূর্ণ তরল বা বায়বীয় পদার্থ জমে কঠিন পদার্থে রূপান্তরিত হবার প্রক্রিয়াকে বুঝায়।। প্রায় সব পদার্থের জন্য গলনাঙ্ক এবং হিমাঙ্ক সমান। ১ বায়ুমন্ডলীয় চাপে বরফের গলনাঙ্ক ০ ডিগ্রি সেলসিয়াসের খুব কাছে (৩২ ডিগ্রি ফারেনহাইট, ২৭৩.১৬ কেলভিন)। তবে টাংস্টেনের গলনাঙ্ক সবথেকে বেশি, ৬১৭০ ডিগ্রি সেলসিয়াস (৩৬৮৩ কেলভিন), এজন্য লাইট বাল্বে টাংস্টেন ব্যবহার করা হয়। http://www.britannica.com/EBchecked/topic/374185/melting-point The melting point of purified water has been measured as 0.002519 ± 0.000002 °C, see R. Feistel and W. Wagner (2006). "A New Equation of State for H2O Ice Ih". J. Phys. Chem. Ref. Data 35 (2): 1021–1047 পর্যায় সারণী অনুযায়ী গলনাঙ্ক তালিকা সঙ্কর ধাতুর গলনাঙ্ক তালিকা ওয়েব্যাক মেশিনে আর্কাইভকৃত ৭ এপ্রিল ২০১২ তারিখে স্ফুটনাঙ্ক হিমাঙ্ক
কর্ডাল গ্রাফ

গণিতের একটি বিভাগ গ্রাফ তত্ত্বে, একটি গ্রাফ কর্ডাল হবে যদি এর প্রতিটি চার বা ততোধিক নোডের সাইকেলের একটি কর্ড থাকে। কর্ড হচ্ছে আসলে একটি এজ, যেটি এমন দুটি নোডকে যুক্ত করে যারা সাইকেলের মধ্যে পার্শ্ববর্তী নোড নয়। অন্যভাবে বলা যায়, যে গ্রাফের যে কোন ইনডিউসড সাইকেলে তিনটির বেশি নোড থাকে না সেটিই কর্ডাল গ্রাফ। কর্ডাল গ্রাফ পারফেক্ট গ্রাফের একটি সাবসেট। তাদেরকে ট্রায়াঙ্গুলেটেড গ্রাফও বলা হয়।
এমপেগ-১

এমপেগ-১ বা MPEG-1 এমপেগ সমর্থিত অডিও ও ভিডিও কোডিং ও সংকোচনের প্রমিত মান। ভিডিও সিডিতে (VCD) এমপেগ-১ ব্যবহৃত হয়। তবে কিছু কিছু ডিভিডি ভিডিওতেও এটি ব্যবহৃত হয়েছে। সাধারণ ভিসিডির এমপেগ-১ এর ছবি ও শব্দের মান ভিএইচএস টেপের মানের সমতুল্য। এমপেগ-১ এর অডিও স্তর ৩ একটি জনপ্রিয় অডিও ফরম্যাট যা এমপি৩ নামে পরিচিত। সস্তা ও শক্তিশালী ডিকোডিং হার্ডওয়ারের উন্নতির ফলে এমপেগের জটিল ও উচ্চতর ফরম্যাট এমপেগ-২ এবং এমপেগ-৪ প্রণীত হয়েছে। এসব ফরম্যাট অনেক জটিল এবং উচ্চ ক্ষমতার হার্ডওয়ারের জন্য উপযোগী, তবে এতে কোডিং দক্ষতা বেশি। এমপেগ-১ নিচের কয়েকটি ধাপে বিভক্ত: চলমান চিত্র (ভিডিও) ও শব্দের (অডিও) সিনক্রোনাইজেশন এবং মাল্টিপ্লেক্সিং (এমপেগ-১ প্রোগ্রাম স্ট্রিম) নন-ইন্টারলেসড ভিডিও সংকেতের জন্য কমপ্রেশন (সংকোচন) কোডেক অডিও সংকেতের জন্য কমপ্রেশন কোডেক। এমপেগ-১ এর মান অনুযায়ী এই ধাপের তিনটি স্তর রয়েছে এমপি১ বা এমপেগ-১ পার্ট ৩ লেয়ার ১ এমপি২ বা এমপেগ-১ পার্ট ৩ লেয়ার ২ এমপি৩ বা এমপেগ-১ পার্ট ৩ লেয়ার ৩ গ্রহণযোগ্যতা নিরুপনের জন্য পদ্ধতি সফটওয়ার তথ্যসূত্র: ISO/IEC JTC1/SC29/WG11 ওয়েব্যাক মেশিনে আর্কাইভকৃত ২৪ মার্চ ২০০৫ তারিখে (জুন ১৯৯৬) ভিডিও কনফারেন্সের জন্য ১৯৮০ এর দশকে প্রস্তাবিত এইচ.২৬১ ফরম্যাট থেকে ১৯৯০ দশকে এমপেগ-১ ফরম্যাটের উৎপত্তি হয়েছে।[১] মুভিং পিকচার এক্সপার্টস গ্রুপ (এমপেগ) কীভাবে ভিডিওকে সিডি-রমে সংরক্ষণ করা যায় তা নিয়ে গবেষণা করে। এই গবেষণার ফলশ্রুতিতেই এমপেগ-১ ফরম্যাট তৈরি হয়েছে। প্রথমে ১.৫ মেগাবিট/সেকেন্ড গতির তথ্য প্রবাহের ভিডিও চিত্রের জন্য এমপেগ-১ এর নকশা করা হয়েছিল। এর রেজিউলেশন ছিল ৩৫২x২৪০ (২৯.৯৭ ফ্রেম প্রতি সেকেন্ডে) / ৩৫২x২৮৮ (২৫ ফ্রেম প্রতি সেকেন্ডে)। যদিও কম মানের রেজিউলেশনের জন্যই এমপেগ-১ বেশি ব্যবহৃত হয় তবে এমপেগ-১ এর নকশায় ৪০৯৫x৪০৯৫ এর নিচের সকল রেজিউলেশনে ভিডিও চিত্রগ্রহণ সম্ভব। বর্তমানে এমপেগ-১ এমপেগ গোত্রের সবচেয়ে বেশি ব্যবহৃত ফরম্যাট; প্রায় সকল কম্পিউটার ও ভিসিডি/ডিভিডি প্লেয়ারে এমপেগ-১ চলে। এমপেগ-১ এর সবচেয়ে বড় অসুবিধা হচ্ছে এটি কেবল প্রোগ্রেসিভ স্ক্যান সমর্থন করে। এই অসুবিধা দূর করার জন্য এমপেগ-২ ফরম্যাট নির্মিত হয়েছে। সম্পর্কিত স্ট্যান্ডার্ড: এমপেগ-২ এমপি৩ জেএমপেগ এএসি Official Web Page of the Moving Picture Experts Group (MPEG) a working group of ISO/IEC MPEG Industry Forum Organization Source Code to Implement MPEG-1 A simple, concise explanation from Berkeley Multimedia Research Center মাল্টিমিডিয়া কমপ্রেশন ফরম্যাট দে স
বাংলা ক্রিকেট অ্যাকাডেমি মাঠ

বাংলা ক্রিকেট অ্যাকাডেমি মাঠ হল ভারতের পশ্চিমবঙ্গ রাজ্যের কল্যাণীতে অবস্থিত একটি ক্রিকেট মাঠ। ২০১১-১২ সালে এই মাঠে প্রথম ম্যাচটি নথিভুক্ত হয়। ২০১৫-১৬ রঞ্জি ট্রফি ট্যুর্নামেন্টের বাংলা ও ওডিশার মধ্যে একটি প্রথম শ্রেণীর ম্যাচের জন্য এই মাঠটি ব্যবহৃত হয়। এর আগে ২০১৪-১৫ বিজয় হাজারে ট্রফি ট্যুর্নামেন্টে চারটি ক-তালিকাভুক্ত ক্রিকেট ম্যাচ এই মাঠেই আয়োজিত হয়েছিল। ভারতের ক্রিকেট মাঠগুলির তালিকা "Bengal Cricket Academy Ground"। ESPN Cricinfo। সংগ্রহের তারিখ ৫ সেপ্টেম্বর ২০১৬।  "Ranji Trophy, Group A: Bengal v Odisha at Kalyani, Nov 23-24, 2015"। ESPN Cricinfo। সংগ্রহের তারিখ ৫ সেপ্টেম্বর ২০১৬।  "First-Class Matches played on Bengal Cricket Academy Ground, Kalyani"। Cricket Archive। সংগ্রহের তারিখ ৫ সেপ্টেম্বর ২০১৬। (সদস্যতা নেয়া প্রয়োজন (সাহায্য))।  "List A Matches played on Bengal Cricket Academy Ground, Kalyani"। Cricket Archive। সংগ্রহের তারিখ ৫ সেপ্টেম্বর ২০১৬। (সদস্যতা নেয়া প্রয়োজন (সাহায্য))।  বাংলা ক্রিকেট অ্যাকাডেমি মাঠ (ক্রিকেটআর্কাইভ থেকে)
এপ্লাইড সাইন্স ইউনিভার্সিটি, বাহরাইন

এপ্লাইড সাইন্স ইউনিভার্সিটি (ASU, جامعة العلوم التطبيقية) হলো বাহরাইনের একটি বেসরকারী বিশ্ববিদ্যালয়। এটি মানামা থেকে দক্ষিণে সিতরায় অবস্থিত। এএসইউ ২০০৪ সালের ৫ জুলাই শিক্ষা মন্ত্রণালয় থেকে একটি ডিক্রির ( ডিক্রি নাম্বারঃ WD ১৪০/২০০৪) মাধ্যমে লাইসেন্স লাভ করে। বাহরাইনে এটি ছিল অন্যতম প্রথম বেসরকারি বিশ্ববিদ্যালয়, যেখানে আরবি ও ইংরেজি উভয় ভাষায় পাঠদান করা হয়।[তথ্যসূত্র প্রয়োজন] ২০১৩ সালের সেপ্টেম্বর মাসে বিশ্ববিদ্যালয়টি স্থানান্তরিত হয়ে একটি নতুন ক্যাম্পাসে যায়। এর মূল ভবনে একটি ক্লক টাওয়ার আছে। এই ক্যাম্পাসের আয়তন ২৪ হাজার বর্গমিটার। এর নকশা প্রায় ২১০০ জন শিক্ষার্থীর জন্য প্রণয়ন করা হয়েছে। সকাল, বিকেল ও সন্ধ্যায় সর্বমোট ৬৩০০ জন শিক্ষার্থী ধারনের ক্ষমতা রয়েছে। সাত তলা একাডেমিক ভবনের আয়তন প্রায় ১৪ হাজার বর্গমিটার। ক্যাম্পাসটি ডিজাইন স্টুডিও, বক্তৃতা কক্ষ, কম্পিউটার ল্যাব, ভাষা এবং বিশেষ গবেষণাগার ও উচ্চ প্রযুক্তির লাইব্রেরি সহ শ্রেণিবিন্যাসে সর্বশেষ আন্তর্জাতিক প্রযুক্তি ব্যবহার করে সর্বোচ্চ আন্তর্জাতিক ও স্থানীয় মান অনুযায়ী উপযুক্ত শিক্ষামূলক পরিবেশ রয়েছে। এপ্লাইড সাইন্স ইউনিভার্সিটিতে ২৩ হাজার বই ও তথ্যসূত্রের একটি গ্রন্থাগার রয়েছে। এখানে স্নাতক ও স্নাতকোত্তর পর্যায়ে পাঠদান করা হয়। স্নাতক পর্যায়ে ১১ টি ও স্নাতকোত্তর পর্যায়ে ৭ টি বিষয়ে ডিগ্রী প্রদান করা হয়ে থাকে। এখানে প্রশাসনিক বিজ্ঞান, আইন, কলা এবং বিজ্ঞান. কলেজ আছে।  অ্যাকাউন্টিং ও ফাইন্যান্স (ইংরেজি) অ্যাকাউন্টিং (আরবী) ব্যবসায় প্রশাসন (আরবি) রাজনৈতিক বিজ্ঞান (আরবী) ম্যানেজমেন্ট ইনফরমেশন সিস্টেমস (ইংরেজি) কম্পিউটার বিজ্ঞান (ইংরেজি) গ্রাফিক ডিজাইন (আরবী) অভ্যন্তরীণ ডিজাইন (আরবী) আইন (আরবি) এছাড়াও আরো অনেক বিভাগ চালু করার প্রক্রিয়া চলমান। মানব সম্পদ ব্যবস্থাপনা (আরবী) অ্যাকাউন্টিং ও ফাইন্যান্স (আরবি) ব্যবসায় প্রশাসন (আরবি) আইন (আরবি) বাণিজ্যিক আইন (আরবী) এছাড়াও আরো অনেক বিভাগ চালু করার প্রক্রিয়া চলমান। আরব ওপেন ইউনিভার্সিটি এএমএ ইন্টারন্যাশনাল ইউনিভার্সিটি বাহরাইন বিশ্ববিদ্যালয় দুবাই মেডিকেল কলেজ ASU Google Map, Google Maps. "History of the University"। Bahrain: Applied Science University। সংগ্রহের তারিখ ১৬ এপ্রিল ২০১৬।  "History of the University - Applied Science University"। Applied Science University (ইংরেজি ভাষায়)। সংগ্রহের তারিখ ২০১৮-০১-০৬।  5 Applied Science University (ASU) ওয়েব্যাক মেশিনে আর্কাইভকৃত ৩১ মে ২০১৬ তারিখে. "Academic Programmes - Applied Science University"। Applied Science University (ইংরেজি ভাষায়)। ২০১৮-০১-০১ তারিখে মূল থেকে আর্কাইভ করা। সংগ্রহের তারিখ ২০১৮-০১-০৬।
লি বিংবিং

লি বিংবিং (জন্ম: ২৭ ফেব্রুয়ারি ১৯৭৩) হচ্ছেন একজন চীনা অভিনেত্রী এবং গায়িকা। তিনি সেভেনটিন ইয়ার্স (১৯৯৯) চলচ্চিত্রের মধ্যে তার ভূমিকা সঙ্গে খ্যাতি অর্জন করেন এবং তারপর থেকে এ ওয়ার্ল্ড উইথআউট থিভস (২০০৪), ওয়েটিং এলোন (২০০৫), দ্য নট (২০০৬), দ্য ফরবিডেন কিংডম (২০০৮) এর মতো চলচ্চিত্রে অভিনয় করেছেন। তিনি চলচ্চিত্রে তার ভূমিকা এর জন্য সমালোচকদের প্রশংসায় লাভ করেছেন; সেসকল চলচ্চিত্রগুলো হলো: দ্য ম্যাসেজ (২০০৯), ডিটেকটিভ ডি এন্ড দ্য মিস্ট্রি অফ দ্য ফ্যান্টম ফ্লেম (২০১০) এবং ঝং কিই: স্নো গার্ল অ্যান্ড দ্য ডার্ক ক্রিস্টাল (২০১৫)। লি বিংবিং হলিউডের ব্ল্যাকবাস্টার চলচ্চিত্র রেসিডেন্ট ইভিল: রিট্রিবিউশন (২০১২) এবং ট্রান্সফরমার্স: এজ অব এক্সস্টিনশন (২০১৪) এর মতো চলচ্চিত্রে অভিনয় করেছেন। লি বিংবিং চীন এর হেইলুংচিয়াং এর উচেং এ জন্মগ্রহণ করেন। তার প্রাথমিকভাবে একজন অভিনেত্রী হওয়ার ইচ্ছা ছিল না এবং তিনি সম্ভাব্য স্কুলের শিক্ষকদের জন্য একটি উচ্চ বিদ্যালয় বিশেষভাবে স্বীকৃত। যাহোক, স্নাতক ডিগ্রি অর্জনের পর, তিনি অভিনয় সম্পর্কে তার আগ্রহ আবিষ্কার করেন এবং অবশেষে ১৯৯৩ সালে সাংহাই থিয়েটার একাডেমী এ যোগদান করার জন্য একটি বন্ধুকে প্ররোচনা করেন। ঝাং ইউয়ান এর ১৯৯৯ সালে মুক্তিপ্রাপ্ত সেভেনটিন ইয়ার্স এ অভিনয়ের পরে লি বিংবিং খ্যাতি লাভ করেন, যা ১৯৯৯ সালের সিঙ্গাপুর ফিল্ম ফেস্টিভাল এ তাকে সেরা অভিনেত্রী এর পুরস্কার লাভ করতে সাহায্য করে। ২০০১ সালে, লি বিংবিং টেলিভিশন ধারাবাহিক ইয়াং জাস্টিস বাউ এ অভিনয় করেন, যা তাকে চীন এর মধ্যে একজন বিখ্যাত অভিনেত্রীতে পরিণত করে। পরবর্তীতে লি বিংবিংকে "অ্যাকশন অভিনেত্রী" হিসেবে অভিহিত করা হয় কারণ তিনি বেশ কয়েকটি উক্সিয়া টেলিভিশন ধারাবাহিক এ অভিনয় করেছিলেন, যেমন: তাইজি প্রডিজি এবং এইট হিরোস। লি বিংবিং ২০০৪ সালে মুক্তিপ্রাপ্ত ফেং জিয়াওগ্যাং এ ওয়ার্ল্ড উইথআউট থিভস এ অভিনয়ের মাধ্যমে বিশ্বজুড়ে তার কর্মক্ষমতা অর্জন করে। এরপর তিনি দ্যায়ান ইন্গ এর রোমান্টিক কমেডি চলচ্চিত্র ওয়েটিং এলোন এ অভিনয় করেন, যার জন্য তিনি গোল্ডেন রুস্টার পুরস্কার এ তার প্রথম শ্রেষ্ঠ অভিনেত্রীর মনোনয়ন পান। ২০০৬ সালে, লি বিংবিং রোম্যান্স চলচ্চিত্র ইন লি দ্বারা পরিচালিত দ্য নট এ অভিনয় করেছিলেন। ২০০৮ সালের একাডেমি পুরস্কার এ শ্রেষ্ঠ বৈদেশিক চলচ্চিত্র পুরস্কারের জন্য চীনের হয়ে এই চলচ্চিত্রটি মনোনীত হয়েছিল। লি বিংবিং ২০০৭ সালে হুয়াবিয়াও পুরস্কার এবং ২০০৮ সালে হান্ড্রেড ফ্লাওয়ার্স পুরস্কার এ সেরা অভিনেত্রীর পুরস্কার জিতেছেন। ২০০৮ সালে, তিনি ২০০৮ সালের ব্লকবাস্টার চলচ্চিত্র দ্য ফরবিডেন কিংডম এ "হোয়াইট-হেয়ার্ড উইচ" চরিত্রে জেট লি এবং জ্যাকি চ্যান এর সঙ্গে অভিনয় করেছিলেন। এই চলচ্চিত্রটি তার আন্তর্জাতিক চলচ্চিত্রের প্রথম প্রদর্শনী ছিল, এবং তাকে একটি শক্ত আন্তর্জাতিক খেতাব প্রদান করা হয়েছিল। "Chinese film star Li Bingbing checks out of gated estate in Brentwood"। Los Angeles Times। ২০১৬-১১-১৭।  "Review: 'A World Without Thieves'"। Variety। ২০০৫-০৩-৩০।  "李冰冰"独自等待"被人认可"। Sina। ২০০৫-১১-১২।  "The Knot Wins Big at Huabiao Awards"। China.org.cn। ২০০৭-০৮-২৬।  "Feng Xiaogang's "The Assembly" wins biennial Chinese audience film awards"। Xinhua News Agency। ২০০৮-০৯-১৩।  "Li Bingbing: Ambassador of Korean Culture"। China.org.cn। সংগ্রহের তারিখ ২০১৭-০৩-১৬।  উইকিমিডিয়া কমন্সে লি বিংবিং সংক্রান্ত মিডিয়া রয়েছে। ইন্টারনেট মুভি ডেটাবেজে Li Bingbing (ইংরেজি)
আরব উন্মুক্ত বিশ্ববিদ্যালয়

আরব উন্মুক্ত বিশ্ববিদ্যালয় হলো একটি অলাভজনক বিশ্ববিদ্যালয়। বিশ্ববিদ্যালয়ের সূচনা হয় যুবরাজ তালাল বিন আব্দুল আজিজ আল সৌদের ব্যক্তিগত উদ্যোগে। তিনি আরব উন্মুক্ত বিশ্ববিদ্যালয়ের ট্রাস্টি বোর্ডের চেয়ারম্যান। ২০০০ সালের ডিসেম্বর মাসে কুয়েতে আরব উন্মুক্ত বিশ্ববিদ্যালয়ের সদর দফতর স্থাপন করা হয়। আরব উন্মুক্ত বিশ্ববিদ্যালয়ের প্রথম পর্যায় চালু করা হয় ২০০২ সালের অক্টোবর মাসে। তখন তিনটি শাখা চালু করা হয়। শখা তিনটি হলো: কুয়েত, লেবানন ও জর্দান। এরপর ২০০৩ সালে বাহরাইন, মিশর এবং সৌদি আরবে শাখা খোলা হয়। ২০০৮ সালের ফেব্রুয়ারি মাসে ওমান শাখা এবং ২০১১ সালের সেপ্টেম্বর মাসে সুদান শাখা শুরু করা হয়। এরপর ২০১৫ সালের মে মাসে আরব উন্মুক্ত বিশ্ববিদ্যালয় ফিলিস্তিনের উচ্চ শিক্ষা মন্ত্রনালয়ের সাথে একটি চুক্তি স্বাক্ষর করে সেখানে এর শাখা শুরু করে। যুক্তরাজ্যের উন্মুক্ত বিশ্ববিদ্যালয়ের সাথে অংশীদারিত্ব চুক্তির অধীনে, আরব উন্মুক্ত বিশ্ববিদ্যালয়ে ইংরেজি শেখার বিভিন্ন একাডেমিক প্রোগ্রাম রয়েছে: ১) ব্যবসা শিক্ষায় বি. এ প্রোগ্রাম (সম্মান), এর অধীনে নিম্নলিখিত কোর্স আছে: ক) ব্যবস্থাপনা খ) মার্কেটিং গ) অ্যাকাউন্টিং ঘ) অ্যাকাউন্টিং (আরবি) ঙ) অর্থনীতি চ) সিস্টেম অনুশীলন ২) তথ্য প্রযুক্তি ও কম্পিউটিংয়ে বিএসসি প্রোগ্রাম (সম্মান), এর অধীনে নিম্নলিখিত কোর্স আছে: ক) তথ্য প্রযুক্তি এবং কম্পিউটিং (আইটিসি) খ) কম্পিউটিং (সি) গ) তথ্য ও যোগাযোগ প্রযুক্তি (আইসিটি) ঘ) ব্যবসাসহ কম্পিউটিং ৩) গ্রাফিক এবং মাল্টিমিডিয়া নকশায় বিএসসি প্রোগ্রাম (সম্মান) ৪) ইংরেজি ভাষা ও সাহিত্যে বি. এ প্রোগ্রাম (সম্মান) ৫) গণমাধ্যমে বি এ প্রোগ্রাম (সম্মান), এর অধীনে নিম্নলিখিত কোর্স আছে (মিশর শাখা): ক) ইলেকট্রনিক মিডিয়া খ) রেডিও এবং টেলিভিশন গ) জনসংযোগ ঘ) ইলেকট্রনিক মিডিয়া (ট্র্যাক) (জর্দান ও লেবানন) ঙ) জনসংযোগ (ট্র্যাক) (জর্ডান) ৬) প্রাথমিক শিক্ষায় বি. এ প্রোগ্রাম (সম্মান) ৭) বিশেষ শিক্ষায় বি. এ প্রোগ্রাম (সম্মান) ৮) বিশেষ শিক্ষায় বি. এ প্রোগ্রাম (সম্মান): ক) শিক্ষণ অক্ষমতা খ) মানসিক প্রতিবন্ধকতা ৯) স্নাতকোত্তর প্রোগ্রাম (কিছু AOU এর শাখায়) ১০) ব্যবসা প্রশাসনে মাস্টার (এমবিএ) ১১) MSc. ইন কম্পিউটিং প্রোগ্রাম ১২) এমএসসি ইন কম্পিউটিং – তথ্য নিরাপত্তা এবং ফরেনসিক ১২) (স্নাতকোত্তর ডিপ্লোমা) কম্পিউটিং  ১৩) মাস্টার অফ এডুকেশন এন্ড এডুকেশন টেকনোলজি ১৪) মাস্টার অফ এডুকেশন এন্ড এডুকেশন লিডারশীপ  সৌদি আরব  কুয়েত  মিশর  জর্দান  লেবানন  বাহরাইন  ওমান  সুদান "AOU will offer new undergraduate programmes to meet needs of labor market at some branches"। Arab Open University। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।
ইয়ান রবিনসন

ইয়ান ডেভিড রবিনসন (জন্ম: ১১ মার্চ, ১৯৪৭ - মৃত্যু: ৩ এপ্রিল, ২০১৬) ইংল্যান্ডের অক্সফোর্ডে জন্মগ্রহণকারী প্রথিতযশা জিম্বাবুইয়ান আন্তর্জাতিক ক্রিকেট আম্পায়ার ছিলেন। সমগ্র খেলোয়াড়ী জীবনে ২৮ টেস্ট ও ৯০টি একদিনের আন্তর্জাতিক পরিচালনা করেছেন ইয়ান রবিনসন। ১৯৭৫ সালে রবিনসন তার আম্পায়ারিং জীবন শুরু করেন। ১৯৭৮ সালে প্রথম-শ্রেণীর পর্যায়ের ক্রিকেটে সম্পৃক্ত হন। এরপর থেকে পরবর্তী ৩১ মৌসুম খেলা পরিচালনা করতে থাকেন। ১৯৯২ সালে ভারতের বিপক্ষে জিম্বাবুয়ের অভিষেক টেস্টের মাধ্যমে আন্তর্জাতিক ক্রিকেটে আম্পায়ার হিসেবে যাত্রা শুরু করেন। ২০০৪ সালে জিম্বাবুয়ে ক্রিকেট ইউনিয়ন (জেডসিইউ) কর্তৃক বরখাস্ত হন। প্রতিবেদনে অবশ্য এরজন্য কোন কারণ দেখানো হয়নি। এরপর থেকে তাকে আর আম্পায়ার হিসেবে খেলা পরিচালনা করতে দেখা যায়নি। ৩ এপ্রিল, ২০১৬ তারিখে ৬৯ বছর বয়সে জিম্বাবুয়ের হারারেতে তার দেহাবসান ঘটে। "Ian Robinson"। ESPN Cricinfo। সংগ্রহের তারিখ ১৬ মে ২০১৪।  "Former Zimbabwe umpire Ian Robinson dies aged 69"। ESPN Cricinfo। সংগ্রহের তারিখ ৩ এপ্রিল ২০১৬।  "ICC statement on the passing of former Zimbabwe Umpire Ian Robinson"। ৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০১৭।  ইএসপিএনক্রিকইনফোতে ইয়ান রবিনসন (ইংরেজি) ক্রিকেটআর্কাইভে ইয়ান রবিনসন (সদস্যতা প্রয়োজনীয়) (ইংরেজি)
ভারতীয় নাগরিকদের জন্য ভিসার প্রয়োজনীয়তা

ভারতীয় নাগরিকদের জন্য ভিসার প্রয়োজনীয়তা বলতে অন্যান্য রাষ্ট্রসমূহে প্রবেশের ক্ষেত্রে ঐ সব রাষ্ট্রের কর্তৃপক্ষ দ্বারা ভারতীয় নাগরিকদের উপরে প্রযুক্ত বিধিনিষেধকে বোঝায়। ১ জুলাই ২০২০ (2020-07-01)-এর হিসাব অনুযায়ী[হালনাগাদ] ভারতীয় নাগরিকেরা বিশ্বের ৫৮টি দেশ ও অঞ্চলে হয় ভিসা ছাড়া কিংবা আগমনমাত্র ভিসার সুবিধা নিয়ে প্রবেশ করতে পারেন। হেনলি পাসপোর্ট সূচক অনুযায়ী আন্তর্জাতিক ভ্রমণ স্বাধীনতার ক্ষেত্রে ভারতের অবস্থান ৮৫তম। ভারতীয়রা বিভিন্ন দেশে অবৈধভাবে পাড়ি জমায় বিশেষভাবে ইউরোপ-আমেরিকাতে, সেইজন্যে ভারতীয়দের ক্ষেত্রে ইউরোপ-আমেরিকা ভ্রমণে কড়াকড়ি আরোপ করা আছে। ৮ আগস্ট ২০১৭ তারিখ থেকে ভারতীয় টুরিস্ট এবং ব্যবসায়ীরা বা চিকিৎসা সেবা নিতে ইচ্ছুক মানুষরা রাশিয়াতে ভিসা ছাড়াই যেতে পারবে। ভারতীয় ভ্রমণকারীদের ভুটান এবং নেপাল ছাড়া অন্য রাষ্ট্রে ভ্রমণকালে অপরিশোধযোগ্য কাজে লিপ্ত হতে হলে একটা ভিসা বা কাজের স্বীকৃতিপত্র নিতে হয়। অরুণাচল প্রদেশ, নাগাল্যান্ড বা মিজোরাম রাজ্যের বাসিন্দা নয় এমন ভারতীয় নাগরিকদের জন্য এইসব রাজ্যে ভ্রমণকালে ইনার লাইন পারমিট (ILP) নিতে হয়। আইএলপি অনলাইন বা এইসব রাজ্যের বিমানবন্দর সমূহ থেকে সংগ্রহ করা যেতে পারে। "The Henley Passport Index"। Henley & Partners Holdings Ltd। ২৫ ফেব্রুয়ারি ২০২০। সংগ্রহের তারিখ ২৫ ফেব্রুয়ারি ২০২০। This graph shows the full Global Ranking of the 2020 Henley Passport Index. As the index uses dense ranking, in certain cases, a rank is shared by multiple countries because these countries all have the same level of visa-free or visa-on-arrival access.  "Об утверждении перечня государств, для граждан которых устанавливается упрощённый порядок въезда в Россию через пункты пропуска свободного порта Владивосток"। m.government.ru।
থুকপা

থুকপা হচ্ছে তিব্বতী নুডলস স্যুপ, যার উৎস তিব্বতের পূর্বাংশ এবং নেপালের উত্তরাংশে। আমডো থুকপা (বিশেষত থেন্থুক) তিব্বতী জনগণ এবং নেপালের হিমালয়বাসী জনগণের মধ্যে জনপ্রিয়। নেপাল, ভুটান এবং উত্তর-পূর্ব ভারতের অরুণাচল প্রদেশ, সিকিম, আসাম রাজ্যের বিভিন্ন অংশে খাবারটি জনপ্রিয় হয়ে ওঠে। এটি লাদাখ অঞ্চল এবং হিমাচল রাজ্যেও জনপ্রিয়। খাবারটি এই অঞ্চলে ব্যাপকভাবে পাওয়া যায়। তিব্বতের ঐতিহ্যের মধ্যে থুক্পা'র অসংখ্য প্রকারভেদ আছে। এর মধ্যে উল্লেখযোগ্য কয়েকটি হচ্ছেঃ তেনথুক (তিব্বতী: འཐེན་ ཐུག་, উইলি: 'থেন থুগ): হাতে তৈরী নুডলস গিয়াথুক (তিব্বতি: རྒྱ་ཐུག་, উইলি: রগিয়া ঠুগ): চীনা নুডল নেপালী (নেপালী: थुक्पा): থুকপা নামেই পরিচিত পাথুগ (তিব্বতী: བག་ ཐུག་, উইলি: ব্যাগ থুগ): হাতে চটকে বানানো নুডলস ড্রেথুগ (তিব্বতী: འབྲས་ ཐུག་, উইলি: 'ব্রাস থুগ) তিব্বতে নুডলস স্যুপ বা স্যুপের জন্য গণ নাম হিসেবে থুকপা শব্দটি ব্যবহৃত হয়। থুকপার নেপালী সংস্করণে ঝালের গুঁড়ো, মসলা (সাধারণত গরম মসলা) থাকে, যা একে একটি গরম এবং ঝাঁঝালো সুগন্ধ দেয়। এটাকে ইন্দো-তিব্বতীয় খাদ্য হিসেবে বিবেচনা করা হয় যার উপর তিব্বত (নুডলস/স্যুপ) এবং দক্ষিণ এশিয়ার(গরম মশলা) প্রভাব রয়েছে। থুকপা ডিম থুকপা থুকপা তৈরীর একাধিক পদ্ধতি আছে। এখানে হিমালয়ান থুকপার সাধারণ একটি প্রস্তুতপ্রণালী বর্ণনা করা হলো। গাজর, মরিচ, শাক ছোট ছোট করে কাটতে হবে। লম্বায় ২ ইঞ্চি এবং প্রস্থে ১/৪ ইঞ্চির মত হতে হবে। সিদ্ধ করা মুরগীর মাংস কেটে ছোট ছোট টুকরো করে নিতে হবে। সিদ্ধ করা মুরগীর পানি রাখতে হবে। একটি পাত্রে মুরগীর ঝোল এবং শুকনো চালের নুডলস নিয়ে জ্বালাতে হবে। এরপর চুলা বন্ধ করে ১০ মিনিট রেখে দিতে হবে। ফলে নুডলস নরম হয়ে যাবে। অতিরিক্ত রান্না হওয়ার আগেই ঝোল থেকে নুডলস তুলে নিতে হবে। রসুদ, আদা, মরিচ, টমেটো, জিরে গুড়ো, হলুদ গুড়ো, লেবু রস একত্রে পিষে পেস্ট তৈরি করতে হবে। মিহি না হওয়া পর্যন্ত পিষতে হবে। একটি পাত্রে তেল গরম করে স্যুপ পেস্ট ৩০ সেকেন্ডের মত ভাজতে হবে। এরপর মুরগির ঝোল ঢেলে ভালোভাবে মেশাতে হবে। অল্প আঁচে ফুটাতে হবে। সবজি এবং মুরগী যোগ করতে হবে। নরম হয়ে আসা পর্যন্ত অপেক্ষা করতে হবে। স্বাদমতো লবণ ও মরিচ যোগ করতে হবে। পরিবেশনের সময় বাটিতে নুডলস দিয়ে তার উপর স্যুপ ঢেলে দিতে হবে।
সাদ হারিরি

সাদ আল দ্বীন রফিক আল হারিরি (ইংরেজি: Saad El-Din Rafik Al-Hariri আরবি: سعد الدين رفيق الحريري; জন্ম: ১৮ এপ্রিল ১৯৭০) হলেন সৌদি লেবালনীয় রাজনীতিবিদ এবং ২০১৬ থেকে লেবালনের প্রধানমন্ত্রী। তিনি এর পূর্বে নভেম্বর ২০০৯ থেকে জুন ২০১১ পর্যন্ত প্রধানমন্ত্রী ছিলেন। তিনি লেবালনের প্রাক্তন প্রধানমন্ত্রী রফিক হারিরির দ্বিতীয় পুত্র, যিনি ২০০৫ সালে গুপ্তহত্যার স্বীকার হন। এছাড়াও হারিরি ২০০৫ থেকে ফিউচার মুভমেন্ট দলের নেতৃত্ব দিচ্ছেন। তিনি ১৪ মার্চ মুভমেন্টের একজন শক্তিশালী নেতা। তিন বছর বাইরে অবস্থানের পর তিনি ২০১৪ সালে ৮ই আগস্ট লেবাননে ফিরে আসেন এবং ৩ নভেম্বর ২০১৬ সালে পুনরায় প্রধানমন্ত্রী হন। সাদ হারিরি ১৯৭০ সালের ১৮ই এপ্রিল সৌদি আরবের রিয়াদে জন্মগ্রহণ করেন। তার পিতা রফিক হারিরি ও মাতা ইরাকি বংশোদ্ভূত নিদা বুসতানি, যে রফিক হারিরির প্রথম স্ত্রী ছিলেন। হারিরির মাতৃভাষা আরবি হলেও তিনি ইংরেজি ও ফ্রেন্স ভাষায় কথা বলতে পারেন। তিনি ১৯৯২ সালে জর্জটাউন বিশ্ববিদ্যালয় এর ম্যাক ডোনাগ স্কুল অব বিসনেস থেকে ব্যবসায় প্রশাসন বিষয়ে স্নাতক সম্পন্ন করেন। এর পর হারিরি সৌদি আরবে ফিরে আসেন এবং বাবার ব্যবসা দেখাশোনা করেন, ২০০৫ সাল পর্যন্ত তিনি রিয়াদে ছিলেন। ২০শে এপ্রিল ২০০৫ সালে হারিরির পরিবার ঘোষণা করে যে সাদ হারিরি ফিউচার মুভমেন্টের নেতৃত্ব দিবে। বিশেষ করে সুন্নি আন্দোলন যা তার পরলোকগত পিতার গঠিত ও নেতৃত্বে পরিচালিত হত। এছাড়াও হারিরি রাজনৈতিক জোট মার্চ ১৪ এ্যালায়েন্সের সভাপতি। ৯ নভেম্বর ২০০৯ সালে সাদ হারিরি লেবাননের প্রধানমন্ত্রী হিসাবে শপথ নেন এবং ১৩ জুন ২০১১ সাল পর্যন্ত স্বীয় পদে আসিন ছিলেন। মাইকেল অউন রাষ্ট্রপতি নির্বাচিত হয়। এর অল্প পরেই খুব শীঘ্রই হারিরি দ্বিতীয় বারের জন্য প্রধানমন্ত্রী নির্বাচিত হন। এবং ১৮ই ডিসেম্বর ২০১৬ তারিখে তিনি দ্বায়িত্ব গ্রহণ করেন। ব্যক্তিগত ভাবে সাদ হারিরি দ্বৈত নাগরিকত্ব (লেবানন ও সৌদি আরবের নাগরিকত্ব) রয়েছে। ১৯৮৮ সালে তিনি লারা বসির আল আজমিকে বিয়ে করেন এবং তাদের তিনটি সন্তান রয়েছে। তার স্ত্রী সিরীয় বংশোদ্ভূত। তারা ২০১১ থেকে নিরাপত্তার কারণে ফ্রান্সে বসবাস করছিল কিন্তু ৮ আগস্ট ২০১৪ সালে লেবাননে ফিরে আসেন। ২০১১ সালে সাদ হারিরি $২ বিলিয়ন ডলার সম্পদ নিয়ে বিশ্বের ৫৯৫তম ধনী ব্যক্তির তালিকায় স্থান পেয়েছিলেন। "سعد الدين الحريري… رئيس شركة سعودي اوجيه المحدودة"। Armsal.com (Arabic ভাষায়)। ২ মে ২০১৯ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "His Excellency Deputy Saadeddine Rafiq Hariri"। Arab Decision।  "The world's billionaires 2008: #334 Saad Hariri"। Forbes। ৩ মে ২০০৮। ১৮ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  Rola el Husseini (১৫ অক্টোবর ২০১২)। Pax Syriana: Elite Politics in Postwar Lebanon। Syracuse University Press। পৃষ্ঠা 261। আইএসবিএন 978-0-8156-3304-4। সংগ্রহের তারিখ ৮ মার্চ ২০১৩।  Saad Hariri profile - Forbes Retrieved April 2011. Future Movement's Official Site March 14 Alliance's Official Site To Live and Die in Beirut, A portfolio of Saad Hariri টেমপ্লেট:Prime Ministers of Lebanon